**Spirit de Spartan**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spirit de Spartan

Deprins de mic cu treburile vieții,

Si antrenat intens în spirit de Spartan

Când modelat pe-o nicovală de-un ciocan

Priveam tăcut spre zorii dimineții.

M-am agățat de visuri interzise,

Speranțe concepute să ardă-n lungi văpăi

Dar m-am oprit degrabă când inima-n bătăi

De focul nedreptății se aprinse.

Un mic războinic antrenat de fiare,

Înconjurat de-o haită de lupi înfometați

Într-o ciudată lume unde dușmanii-s frați

Unde iubirea nu-i, iar apele amare.

De M Horlaci.